COM7 บวกเฉียด 4% เก็งผลงานไตรมาส 4 ทำนิวไฮ โบรกฯชี้กำไรโตยาว
COM7 บวกเฉียด 4% เก็งผลงานไตรมาส 4 ทำนิวไฮ โบรกฯชี้กำไรโตยาว ล่าสุดอยู่ที่ 27.25 บาท บวก 1 บาท หรือ 3.81% มูลค่าซื้อขาย 130.33 ล้านบาท
COM7 บวกเฉียด 4% เก็งผลงานไตรมาส 4 ทำนิวไฮ โบรกฯชี้กำไรโตยาว ล่าสุดอยู่ที่ 27.25 บาท บวก 1 บาท หรือ 3.81% มูลค่าซื้อขาย 130.33 ล้านบาท
24 ม.ค. 2563

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 11.18 น. อยู่ที่ 27.25 บาท บวก 1 บาท หรือ 3.81% สูงสุดที่ 27.50 บาท ต่ำสุดที่ 26.50 บาท ด้วยมูลค่าซื้อขาย 130.33 ล้านบาท

โดย บล.ทิสโก้ ระบุในบทวิเคราะห์ แนะนำ “ถือ” COM7ราคาเป้าหมาย 27.50 บาท/หุ้น  คาดไตรมาส 4/62 ของ COM7 จะเติบโตได้สูงสร้างสถิติใหม่อีกครั้ง และจะเห็นการเติบโตเช่นนี้ในปี 2563 1) สินค้าใหม่ของ Apple ยังได้รับความนิยม โดยเฉพาะอย่างยิ่ง Ipad ที่เติบโตได้สูงเมื่อเทียบจากปีก่อน ) แผนการขยายสาขาเดิมและเปิดสาขาสำหรับกลุ่มสินค้าใหม่รองรับ 5G เช่น IOT , Gaming และ 3) เราเห็นแนวโน้มอัตรากำไรที่ดีขึ้นของ COM7 จากการเพิ่มสินค้าที่มีกำไรสูงมากยิ่งขึ้น อย่างไรก็ตาม ด้วยราคาหุ้นปรับตัวขึ้นมาต่อเนื่องสะท้อนแนวโน้มผลประกอบการที่เติบโตได้ดีแล้ว ส่งผลให้มี upside ที่จำกัดต่อราคาเป้าหมายของบล.ทิสโก้
อีกทั้งยังคงประมาณการผลประกอบการโดยคาดกำไรสุทธิปี 2562 อยู่ที่ 1,173 ล้านบาท เติบโต 31.6% สำหรับปี 2563 – 2565 คาดจะเติบโตเฉลี่ย (CAGR 3 ปี) ที่ 10% ต่อปี โดยคาดจะมีส่วนเพิ่มการเติบโตมาจาก 1) การเริ่มใช้ 5G ในไทย จะเปิดประมูล 16 ก.พ. นี้ และคาดจะเริ่มให้บริการได้ในเดือนมิ.ย. เป็นต้นไป เราคาดจะส่งผลให้มีการเปลี่ยน device รองรับ 5G ซึ่งตอนนี้มีหลายแบรนด์ที่เริ่มจำหน่าย 2) COM7 มีการขยายร้านรองรับหลากหลายกลุ่มลูกค้า อาทิ ร้าน Bb Beyond D-Box เน้น IOT ซึ่งเปิดแล้วในช่วงปลายปี 2562 , ร้าน E-Quip จับกลุ่มเกมส์, ร้าน Bb Move จำหน่ายจักรยานและสกูตเตอร์ไฟฟ้า, B-Play จำหน่ายสินค้า Accessories